EkBass/fiwiki-20250220-pages-articles huggingface dataset:
NK Hrvatski Dragovoljac

Nogometni klub Hrvatski dragovoljac on jalkapalloseura Zagrebista, Novi Zagrebin kaupunginosasta. Seura pelaa kaudella 2021-2022 Kroatian korkeimmalla sarjatasolla 1. HNL:ssä, jonne nousi pelattuaan Kakkosliigassa kaudella 2021-22. Seura pelasi kolmesti vuosina 1997-99 Intertoto Cupia. ==Lähteet== Luokka:Kroatialaiset jalkapalloseurat Luokka:Zagrebin urheilu Luokka:Vuonna 1975 perustetut urheiluseurat
Ofonanniemi

Ofonanniemi (myös Afonanniemi, Ahvonniemi; ) on entinen kylä Karjalan tasavallan Belomorskin piirin Sosnavitsan kunnassa Venäjällä. Se sijaitsee Muujärven (ven. Mujezero) rannalla noin 80 kilometriä Sosnavitsasta luoteeseen. Muujärven asutus on syntynyt 1500–1600-lukujen vaihteessa. Ofonanniemen kylä mainitaan ensimmäisen kerran vuonna 1723, jolloin siellä oli kolme taloa. Kylän nimi perustuu ortodoksiseen ristimänimeen Afanasi. Vuonna 1723 kylässä oli kolme taloa. 1800- ja 1900-lukujen vaihteessa Ofonanniemi kuului Voijärven volostiin ja seurakuntaan. Se muodosti lähikylineen Ofonanniemen kyläkunnan, johon kuuluivat myös Alajärven (ven. Alozero), Hristananvaaran (Hristanvaraka) ja Uskelan kylät, Brällinvaaran (Brjallijeva Varaka), Mustavaaran (Tšornaja Varaka), Puustin (Pusty), Tarkonjärven (Tarkozero), Troitsansaaren (Troitsa) ja Vaassilan (Derevnja) uudiskylät sekä Polovinan kyytiasema. Vuonna 1905 niissä oli yhteensä 512 asukasta. Ofonanniemen kylässä oli 22 taloa ja 132 asukasta. Lähin kirkko oli Muujärven Troitsansaareen vuonna 1602 pystytetty entinen luostarikirkko, joka on säilynyt näihin päiviin saakkaKoškina, s. 230.. Neuvostoaikana Ofonanniemi kuului Uskelan ja viime vaiheessa Tunkuan kyläneuvostoon. Vuonna 1933 siellä oli 104 asukasta, joista lähes kaikki olivat karjalaisia. Kylä ja sen lähellä sijainnut samanniminen työläisasutus lakkautettiin autioina vuonna 1962. ==Lähteet== Luokka:Belomorskin piirin entiset kylät
Andro Knego

Andrija ”Andro” Knego (s. 21. lokakuuta 1956 Dubrovnik, Kroatian ST, Jugoslavia) on kroatialainen kilpaurallaan Jugoslaviaa edustanut koripalloilija. Knego kuului Jugoslavian maajoukkueeseen, joka voitti olympiakisoista kultaa Moskovassa 1980, hopeaa Montréalissa 1976 ja pronssia Los Angelesissa 1984. MM-kilpailuista Knegon edustama Jugoslavia voitti maailmanmestaruuden Filippiineiltä 1978 ja MM-pronssia Kolumbiasta 1982. Lisäksi Knego saavutti EM-hopeaa Tšekkoslovakiasta 1981. Hän jatkoi pelaajauraansa vielä Kroatian itsenäistymisen jälkeen mutta ei enää edustanut maata arvoturnauksissa.Olympics at Sports-Reference.comarchive.fiba.com == Lähteet == * Andro Knego Bio, Stats and Results Olympics at Sports- Reference.com * Profiili archive.fiba.com * Profiili acb.com === Viitteet === Luokka:Jugoslavialaiset koripalloilijat Luokka:Jugoslavialaiset olympiavoittajat Luokka:Kroatialaiset koripalloilijat Luokka:Vuonna 1956 syntyneet Luokka:Elävät henkilöt
Ivan Sunara

Ivan Sunara (s. 27. maaliskuuta 1959 Drniš, Kroatian ST, Jugoslavia) on kroatialainen koripallovalmentaja ja kilpauransa päättänyt, Jugoslaviaa edustanut koripalloilija. Sunara kuului Jugoslavian maajoukkueeseen, joka voitti olympiapronssia Los Angelesissa 1984. Hän edusti Jugoslaviaa myös vuosien 1983 ja 1985 EM-kilpailuissa.Olympics at Sports- Reference.comarchive.fiba.com Pelaajauransa jälkeen Sunara on toiminut koripallovalmentajana useissa seuroissa ja eri ikäluokkien maajoukkueissa voittaen muun muassa Slovenian mestaruuden. Hän on kuulunut myös Kroatian maajoukkueen valmennusryhmään.https://archive.is/20140129133700/http://www.abaliga.com/a7081/News/Ivan_Sunara_back_in_action_in_ABA_League.html == Lähteet == * Ivan Sunara Bio, Stats and Results Olympics at Sports- Reference.com * Profiili archive.fiba.com === Viitteet === Luokka:Jugoslavialaiset koripalloilijat Luokka:Jugoslavialaiset olympiamitalistit Luokka:Kroatialaiset koripalloilijat Luokka:Kroatialaiset koripallovalmentajat Luokka:Vuonna 1959 syntyneet Luokka:Elävät henkilöt
Piepjärvi

Piebjärvi eli Piepjärvi () on entinen kylä Karjalan tasavallan Belomorskin piirin Sosnavitsan kunnassa Venäjällä. Se sijaitsee samannimisen järven rannalla 60 kilometriä Sosnavitsasta linnuntietä luoteeseen. Kemin volostiin kuulunut Piepjärven kylä mainitaan ensimmäisen kerran 1500-luvun puolivälissä. Tuolloin siellä oli viisi taloa. 1630-luvulla taloluku kasvoi 12:een, mutta laski vuonna 1723 kolmeen. 1800- ja 1900-lukujen vaihteessa Piepjärvi kuului Voijärven volostiin ja seurakuntaan. Se muodosti lähikylineen Piepjärven kyläkunnan, johon kuuluivat myös Lesolan (ven. Leževo) kylä ja Kangasniemen (Kangašnavolok) uudiskylä. Vuonna 1905 niissä oli yhteensä 235 asukasta. Piepjärven kylässä oli 22 taloa ja 137 asukasta. Neuvostoaikana Piepjärven kylät kuuluivat Voijärven kyläneuvostoon. Keskuskylän lisäksi kyläryhmän osia olivat Hiisalmi, Kangasniemi, Karangovaara ja Saarilakši. Vuonna 1933 niissä oli yhteensä 171 asukasta, joista lähes kaikki olivat karjalaisia. Nykyään Piepjärvellä on säilynyt vain muutama talo. ==Lähteet== Luokka:Belomorskin piirin entiset kylät
Sokol grad

thumb|right|Sokolin linna Sokol grad (Sokolin linna) on linna Etelä-Kroatiassa Dalmatiassa olevalla Konavlen alueella. Sokolin linna on rakennettu 25 metriä korkealle kalliolle, ja sen tarkoitus oli vartioida Adrianmeren rannikolta Konavlesta Bosnia ja Hertsegovinaan sekä muualle Balkanin sisämaahan johtavaa tietä. == Historia == Ensimmäiset kirjalliset maininnat linnasta ovat vuodelta 1373, mutta arkeologiset kaivaukset ovat osoittaneet sen olleen käytössä jo esihistoriallisella ajalla. Linnan käyttötarkoitus on vaihdellut hallitsijoiden mukaan. Antiikin Rooman ja myöhemmin Bysantin vallan alla Sokolin linna suojasi Konavlen alueen asukkaita vihollisilta ja barbaareilta. Keskiajalla linna oli ympäröivien valtioiden hallinnassa, jolloin sitä käytettiin oman vallan pönkittämiseen. Vuonna 1423 linna päätyi Dubrovnikin tasavallan valtaan. Se tarvitsi linnaa suojaamaan itseään sisämaan hallitsijoilta sekä voimakkaan Venetsian tasavallan hyökkäyksiltä. Myös Osmanien valtakunnan uhka lisääntyi. Sokolin linna oli merkittävä vielä 1500- ja 1600-luvulla. Kreetan sodan jälkeen vuonna 1669 linna menetti merkityksensä. Vuonna 1672 Dubrovnikin armeija hylkäsi Sokolin linnan. Nykyään linna on suojeltu museokohde. == Lähteet == Luokka:Konavle Luokka:Kroatian linnat
KK Cedevita

Košarkaški klub Cedevita Zagreb on kroatialainen koripalloseura Zagrebin kaupungista. Se on pelannut maansa pääsarjan ja Adrianmeren liigan lisäksi muun muassa Euroliigassa, EuroChallengessa ja Eurocupissa. Cedevita voitti ensimmäisen Kroatian mestaruutensa vuonna 2014 voitettuaan loppuotteluissa KK Cibonan 3–0-otteluvoitoin.http://www.abaliga.com/a7662/ABA_Contents/News/Cedevita_Croatian_champion_for_the_first_time.html == Saavutuksia == * Kroatian mestaruus 2014 ja 2015 * Kroatian cup 2012, 2014, 2015 ja 2016 * Eurocupin kolmas 2011 * Adrianmeren liigan hopeaa 2012, 2014 ja 2015 == Seurassa pelanneita == * Andrija Žižić * Marino Baždarić * Damjan Rudež * Luka Babić * / Dontaye Draper * Bracey Wright * Chris Owens * Matjaž Smodiš * Vlado Ilievski == Lähteet == == Aiheesta muualla == * Virallinen kotisivu * KK Cedevita Zagreb * Luokka:Kroatialaiset koripalloseurat Luokka:Zagrebin urheilu Luokka:Vuonna 1991 perustetut urheiluseurat
KK Alkar

Košarkaški klub Alkar Sinj on kroatialainen koripalloseura Sinjin kaupungista. Se pelaa maansa pääsarjassa. == Seurassa pelanneita == * / Stipe Modrić * Josip Vranković == Aiheesta muualla == * Virallinen kotisivu * Alkar Sinj basketball team Eurobasket.com Luokka:Kroatialaiset koripalloseurat Luokka:Vuonna 1955 perustetut urheiluseurat
Renault Messenger

Renault Messenger (1982–1993 Renault B-sarja) on Renault Trucksin vuosina 1982–1999 valmistama kevytkuorma-auto, joka perustui ensimmäisen sukupolven Renault Masteriin. Autoa valmistettiin Ranskan Batillyssa. Messengerin korvaajaksi tuli Renault Mascott. Alun perin malli esiteltiin Renault B-sarja -nimisenä vuonna 1982, kaksi vuotta Masterin markkinoilletulon jälkeen. B-sarjaa valmistettiin taka- ja nelivetoisena, kun taas Master oli aina etuvetoinen. Versiosta riippuen paino oli 3,5–6,5 tonnia. Moottorivaihtoehtoina olivat aluksi 2,5-litrainen (72 hv) diesel ja 2,0-litrainen (80 hv) bensiinimoottori. Vuonna 1986 bensiinimoottoriin lisättiin turboahdin, jonka myötä teho nousi 92 hevosvoimaan. 92-hevosvoimaisella bensiinimoottorilla varustettu nelivetoinen versio osallistui vuoden 1987 Pariisi–Dakar-ralliin. Nelivetoinen siviiliversio tuli kuitenkin myyntiin vasta vuoden 1990 aikana. Samaan aikaan tarjolle tuli vapaasti hengittävä bensiinimoottori (76 hv), jossa oli katalysaattori, ja turboahdetun teho nousi 106 hevosvoimaan. Vuonna 1992 bensiiniturboon tuli välijäähdytin, joka kasvatti tehon 116 hevosvoimaan. B-sarja sai kevyen kasvojenkohotuksen vuonna 1993, jolloin myös mallinimeksi vaihtui Messenger. Viimeinen uudistus tuli vuonna 1996, jolloin turbomoottoriin tehtiin pieniä parannuksia ja teho saatiin nousemaan 122 hevosvoimaan. == Lähteet == == Aiheesta muualla == Messenger Luokka:1980-luvun kuorma-autot Luokka:1990-luvun kuorma-autot
Valittaa täytyy totta

Valittaa täytyy totta (myöhemmissä suomennoksissa myös Jo vääryys vallan saapi) on ruotsalaisen piispa Haqvin Spegelin 1680-luvulla kirjoittama virsi. Sen suomensi ensimmäisenä Elias Lönnrot vuonna 1864. Suomen evankelis- luterilaisen kirkon virsikirjaan se otettiin mukaan vuonna 1886, jolloin se sai numeron 381. Vuoden 1986 virsikirjaan sitä ei enää otettu. Syyksi esitettiin, että virsi oli jo kaikin puolin vanhentunut ja ettei sitä juuri koskaan veisattu kirkoissa. Asiantuntijat kuten Pekka Kivekäs ovat kuitenkin arvelleet, että todellinen syy virren poistamiseen oli, että se oli kirkon mielestä liian radikaali, ja että sen jumalakuva oli kirkon nykyisen käsityksen mukaan liian ankara. Teksti pohjautuu psalmiin 58. Sanat ovat hyvin poikkeavat virsien yleisestä linjasta. Siitä tuli 1900-luvun alussa työväenlaulu, ja sitä laulettiin punavankien leireillä ja teloitettavat lauloivat sitä, varsinkin sen toista säkeistöä. Virrestä on tehty useita levytettyjä versioita ja muita tallenteita. Vuonna 2017 Tero Jartin Kapinaorkesteri, jossa ovat mukana myös Remu Aaltonen, Sami Yaffa ja Mariska, julkaisivat virrestä levytetyn rock-version Kapinavirsi. Single ja musiikkivideo julkaistiin 31.3.2017. Eri suomennoksina virttä ovat esittäneet myös ainakin Jaakko Löytty ja Erkki Rankaviita. Sakari Kukko on levyttänyt virrestä instrumentaaliversion. Vuonna 1981 Jerry Sultsina yhtye levytti kappaleenhttps://www.discogs.com/Jerry-Sultsina-Viekas-Vilppi-Twistaten- Sotaan/release/3187198. == Virren sanat == Lönnrotin suomentamassa muodossa vuodelta 1864 virren sanat kuuluivat seuraavasti: 1\. Valittaa täytyy totta Ja surra suuresti, Kun vääryys vallan ottaa Ja pahuus paisuupi. Mykäkskö tuli kerran Jo kaikki maailma, Kun oikeutta Herran Ei kenkään julista? 2\. Nyt petos, vilppi täällä On noussut kunniaan, On valhe vallan päällä Ja vääryys voimassaan; Ei köyhän, kurjan ääntä Viattomuudessaan Kuunnella, rikas vääntää Lain myöten tahtoaan. 3\. Kas lähimmäistään syövät Nuo jumalattomat, Viekkaudella vievät Sen elot ainoat; Kuin käärme kiukussansa He korvat lummessa, Ahdistelevat kansaa, Sortavat vaivaista. 4\. Mut kerran Herra kostaa Työt jumalattomat, Rankaisee ansiosta Ryöstäjät viekkahat, Ne, jotka täällä veivät Orvolta oikeuden Ja leskein leivän söivät, Vaivaisen osuuden. 5\. Vaan siviät ne kerran Ilolla näkevät Vanhurskauden Herran, Työt Herran väkevät: Hän kuinka voimassansa Omansa vapahtaa, Suuressa kunniassansa Pahasta pelastaa. ==Lähteet== Luokka:Virret
Saaga S

Saaga S (s. 21. huhtikuuta 2006 – 2022) oli suomalainen ravihevonen. Tamma oli vuoden 2015 ravikuningatar, joka saavutti tittelin elokuussa Joensuussa järjestetyissä kuninkuusraveissa. Saaga S aloitti kilpailemisen keväällä 2011 ja saavutti viisivuotiskautensa kuudessatoista startissa yhteensä kuusi ykkössijaa. Kuningatarkilpailussa tamma oli ensimmäistä kertaa mukana vuonna 2013 Kuopiossa, jossa se kuitenkin hylättiin avausmatkalla. Vuotta myöhemmin Porissa Saaga S voitti avausmatkan, mutta laukkasi maaliin 1 600 metrin kilpailussa. Päätösmatkalla tamma sijoittui toiseksi, joten se olisi ilman mailin kilpailun hylkäystään taistellut jopa kuningattaren tittelistä. Vuoden 2015 kuningatarkilpailussa Joensuussa Saaga S voitti kaikki kolme osalähtöä. Tamman valmentajana toimi sen omistaja Ilkka Pyysalo, joka myös ohjasti Saaga S:n uran ensimmäiset startit. Vakiohjastajaksi vaihtui kuitenkin nopeasti Matti Nisonen, lisäksi muutamassa kilpailussa tammaa ovat ajaneet hänen isänsä Olavi Nisonen sekä Hannu Torvinen. Heinäkuussa 2018 sai ensi-iltansa tammasta kertova elokuva Saaga S – satu suomenhevosesta, jossa seurataan tamman ja sen lähipiirin elämää vuoden ajan. Toukokuussa 2019 ilmoitettiin, että Saaga S -tamma päättää kilpauransa. Se oli aiemmin kärsinyt kavio-ongelmista. Tamman ura käsitti 145 starttia, joista se voitti 29 ja sijoittui 79 kertaa kolmen parhaan joukkoon. Saagalla oli yksi varsa, vuonna 2020 syntynyt tamma Silvia S (Costello). == Suurkilpailuvoitot == *Ravikuningatar 2015 *Ravikuningatar 2016 *Ravikuningatar 2017 == Lähteet == == Aiheesta muualla == *Saaga S Sukuposti. Luokka:Ravikuninkaalliset
Saariselän tunturikappeli

Saariselän tunturikappeli eli Pyhän Paavalin kappeli on ekumeeninen kappeli Inarissa Saariselän tunturikylässä. Kappeli valmistui ja vihittiin käyttöön vuonna 1996. Kappelirakennuksen omistaa nykyään Inarin seurakunta. Tunturikappeli on kesäisin tiekirkkona, jolloin se on auki ympäri vuorokauden. Sesonkikaudella kappelissa järjestetään matkailijoille ja Saariselän vakituisille asukkaille erilaisia tilaisuuksia. thumb|left|250px|Kappeli sisältä. Seinähirret ovat tehdasvalmisteisia, mutta piiluttu ja tervattu. Kappelirakennus on massiivista tehdasvalmisteista liimasaumahirttä. Kokoamisen jälkeen hirret on piiluttu ja tervattu sekä sisä- että ulkopuolelta. Kellotorni on erillinen. Urut ovat 52-äänikertaiset sähköurut. Kappelissa on 210 istumapaikkaa. Tunturikappelin omisti aluksi kiinteistöyhtiö, jossa olivat osakkaina Inarin seurakunnan lisäksi Kansan Raamattuseura ja Suomen Luterilainen Evankeliumiyhdistys (SLEY). Kappelin rahoitukseen osallistuivat omistajayhteisöjen lisäksi kannatusyhdistys, kauppa- ja teollisuusministeriö ja Inarin kunta. Kannatusyhdistyksessä ovat mukana alueen yrittäjät, majanomistajat ja yksityishenkilöt. Inarin seurakunta lunasti kiinteistöyhtiön osakkeet kokonaan itselleen vuonna 2014. Kappelin toiminnasta vastaavat turistisesonkiaikoina mukana olevien yhteisöjen tunturipapit ja muulloin Inarin seurakunta. Kappelissa järjestetään hartauksia ja jumalanpalveluksia, siellä voi järjestää kirkollisia toimituksia ja sitä käytetään myös musiikkitapahtumissa. Kappelin vierellä on uurnalehto ja tuhkan sirottelualue. == Lähteet == == Aiheesta muualla == Luokka:Inarin rakennukset ja rakennelmat Luokka:Lapin kirkkorakennukset Luokka:Suomen puukirkot
Alpine

Alpine voi tarkoittaa: *Alpine, Renault’n omistama ranskalainen urheiluautomerkki *Alpine, sähköpostiohjelma *Alpine, kaupunki Kaliforniassa Yhdysvalloissa *Alpine, kaupunki Michiganissa Yhdysvalloissa *Alpine, kaupunki Texasissa Yhdysvalloissa *Alpine, kaupunki Utahissa Yhdysvalloissa *Alpine, kylä Arizonassa Yhdysvalloissa *Alpinen piirikunta, piirikunta Kaliforniassa Yhdysvalloissa *Sunbeam Alpine, automalli *Talbot Alpine, automalli (myyty myös Chrysler- ja Dodge-merkkisenä) *Alpine Electronics, autoelektroniikan valmistaja.
RN Giuseppe Garibaldi (1899)

RN Giuseppe Garibaldi () oli Italian kuninkaallisen laivaston vuonna 1901 palvelukseen otettu Giuseppe Garibaldi -luokan panssariristeilijä. == Valmistus == Alus tilattiin Genovasta Sestri Ponentesta Gio. Ansaldo & C.:ltä, missä köli laskettiin 8. kesäkuuta 1898. Alus laskettiin vesille 29. kesäkuuta 1899 ja liitettiin laivastoon 1. tammikuuta 1901.Gardiner, Robert s. 351 == Palvelus == Sukellusvene SM U-4 upotti aluksen 18. heinäkuuta 1915. ==Lähteet== * === Viitteet === Luokka:Giuseppe Garibaldi -luokan panssariristeilijät Luokka:Ansaldo Luokka:Italialaiset ensimmäisen maailmansodan risteilijät
Maserati Ghibli (2013)

Maserati Ghibli on Maseratin vuonna 2013 julkaisema edustusluokan sedan, joka kilpailee Audi A6:n, BMW 5-sarjan ja Mercedes-Benz E-sarjan kanssa. Se on ensimmäinen Maserati, johon on saatavana dieselmoottori (3,0-litrainen 177 kW). Bensiinimoottorivaihtoehdot ovat kaksi ahdettua 3,0-litraista V6-moottoria, joista tehokkaampi on käytössä myös Maserati Quattroportessa. Vaihteisto on 8-vaihteinen automaatti, perusversio on takavetoinen, ja nelivedon saa lisävarusteena. Autoa valmistetaan Italiassa. Vuoden 2013 Euro NCAP -kolaritestistä Ghibli sai tulokseksi täydet viisi tähteä. == Lähteet == == Aiheesta muualla == Ghibli (2013) Luokka:E-segmentin autot Luokka:2010-luvun autot Luokka:2020-luvun autot
Metal Rendez-Vous

Metal Rendez-Vous on sveitsiläisen hard rock- ja heavy metal-yhtye Krokusin 30. kesäkuuta 1980 julkaisema levy, jonka kappale Heatstrokes nosti yhtyeen ulkomailla tunnetuksi, ja avasi tien kansainvälisille markkinoille. == Kappaleet == ;1-puoli # "Heatstrokes" - 4:00 # "Bedside Radio" - 3:22 # "Come On" - 4:29 # "Streamer" - 6:44 # "Shy Kid" - 2:33 ;2-puoli # * "Tokyo Nights" - 5:54 # "Lady Double Dealer" - 3:13 # "Fire" - 6:07 # "No Way" - 4:02 # "Back-Seat Rock 'n' Roll" - 3:15 == Aiheesta muualla == * * Luokka: Vuoden 1980 albumit
Indeeni

Indeeni on syttyvä polysyklinen hiilivety. Sen kemiallinen kaava on C9H8 ja molekyylimassa 116,16 g/mol. Huoneenlämmössä indeeni on väritön neste. Sen sulamispiste on noin -2 °C ja kiehumispiste 181-182 °C. Se on ihmiselle haitallinen ja aiheuttaa muun muassa silmien ja ihon kirvelyä sekä on suurina annoksina haitallista maksalle, munuaisille ja pernalle. Indeeniä saadaan kivihiilitervasta tislaamalla. Indeeniä käytetään bentsofuraanin ja polymeerien valmistamiseen. Indeenipohjaisia ligandeja voidaan käyttää polymeerikatalyytteinä muun muassa titaanin ja zirkoniumin kanssa. ==Lähteet== Luokka:Aromaattiset hiilivedyt
SIU (täsmennyssivu)

SIU voi viitata seuraaviin: * SiU (Simpeleen Urheilijat), vuonna 1936 perustettu urheiluseura * SIU (Suomen Invalidien Urheiluliitto), vuonna 1964 perustettu ja sittemmin lakkautettu vammaisurheilujärjestö * SIU (Southern Illinois University), yhdysvaltalainen yliopisto. Luokka:Täsmennyssivut
Ercole contro Moloch

Ercole contro Moloch (, ”Herkules vastaan Moolok”) on vuonna 1963 valmistunut italialais-ranskalainen seikkailuelokuva. Tyylilajiltaan peplumia edustavan elokuvan on ohjannut Giorgio Ferroni. Sen pääosaa esittää yhdysvaltalainen Gordon Scott. ==Juoni== Mykenen kuningatar Pasifae synnyttää epämuodostuneen pojan, joka julistetaan Moolok-jumalan inkarnaatioksi. Maanalaisessa labyrintissa elävä poika vaatii naapurikaupungeilta nuoria tyttöjä ihmisuhreikseen. Kapinoivat kaupungit tuhotaan. Tirynsin kaupungin jouduttua uhatuksi sen prinssi Glaucus, joka tunnetaan myös Herkuleen nimellä, tarjoutuu Mykenen panttivangiksi. Hän johtaa kansan kapinaan, surmaa Moolokin ja pelastaa rakastettunsa Medean. ==Näyttelijät== ==Tuotanto== Ercole contro Moloch on kuvattu Euroscope-laajakangastekniikalla Eastmancolor-väreissä Incir De Paolisin studiolla Roomassa. Sen taistelukohtaukset on lainattu Ferronin Troijan urhoista ja Moolokin orjattaret elokuvasta Le baccanti (1961). Vaatimattomasti toteutettu peplum-seikkailu koostuu tavanomaisista mytologisista teemoista, voimainkoetuksista ja taisteluista, joihin on sekoitettu kauhuelokuvan aineksia. Se tuotti Italiassa kohtalaiset 255 miljoonan liiran pääsylipputulot. Ranskassa elokuvan näki yli 660 000 katsojaa. == Lähteet == == Aiheesta muualla == * Luokka:Italialaiset historialliset seikkailuelokuvat Luokka:Ranskalaiset historialliset seikkailuelokuvat Luokka:Vuoden 1963 italialaiset elokuvat Luokka:Vuoden 1963 ranskalaiset elokuvat
M-Nitrobentsoehappo

m-Nitrobentsoehappo eli 3-nitrobentsoehappo (C7H5NO4) on bentsoehapon nitrattuihin johdannaisiin kuuluva orgaaninen yhdiste. Yhdistettä voidaan käyttää väriaineiden ja muiden orgaanisten kemikaalien synteesiin ja reagenssina analyyttisessä kemiassa. m-Nitrobentsoehappo on o- ja p-nitrobentsoehappojen isomeeri. ==Ominaisuudet== m-Nitrobentsoehappo on huoneenlämpötilassa valkoista kiteistä ainetta. Yhdiste liukenee hieman veteen ja liukoisuus on suurempi kuumaan kuin kylmään veteen. Paremmin se liukenee orgaanisiin liuottimiin kuten metanoliin, etanoliin ja dietyylieetteriin. Bentseeniin m-nitrobentsoehappo sen sijaan liukenee huonosti. Yhdiste on heikko happo ja sen pKa-arvo on 3,5. Yhdiste on bentsoehappoa voimakkaampi johtuen nitroryhmän aiheuttamasta induktiivisesta efektistä. m-Nitrobentsoehapon reaktiot ovat tyypillisiä karboksyylihapoille ja aromaattisille yhdisteille ja se muodostaa esimerkiksi suoloja emästen kanssa. Nitroryhmä voidaan pelkistää raudan avulla suolahappoliuoksessa, jolloin muodostuu m-aminobentsoehappoa.Takao Maki & Kazuo Takeda: Benzoic Acid and Derivatives, Ullmann's Encyclopedia of Industrial Chemistry, John Wiley & Sons, New York, 2000. Viitattu 3.8.2015 ==Valmistus ja käyttö== m-Nitrobentsoehappoa voidaan valmistaa nitraamalla bentsoehappoa väkevien typpi- ja rikkihappojen seoksella. Tällöin muodostuu eri isomeerien seos, jossa on noin 78 % m-isomeeria, noin 20 % o-nitrobentsoehappoa ja noin 2 % p-nitrobentsoehappoa. Eri isomeerit erotetaan toisistaan kiteyttämällä. Yhdistettä voidaan myös valmistaa hapettamalla m-nitrotolueenia väkevällä typpihapolla tai hapettamalla m-nitrobentsaldehydiä. m-Nitrobentsoehappoa käytetään m-aminobentsoehapon, atsovärien, 4-kloori-3-nitrobentsoehapon ja m-nitrobentsoyylikloridin valmistamiseen. ==Lähteet== Luokka:Bentsoehapot
RN Francesco Ferruccio

RN Francesco Ferruccio () oli Italian kuninkaallisen laivaston vuonna 1905 palvelukseen otettu Giuseppe Garibaldi -luokan panssariristeilijä. == Valmistus == Alus tilattiin Venetsian laivastontelakalta, missä köli laskettiin 19. elokuuta 1899. Alus laskettiin vesille 23. huhtikuuta 1902 ja liitettiin laivastoon 1. syyskuuta 1905.Gardiner, Robert s. 351 == Palvelus == Alus luokiteltiin koululaivaksi 1919 ja se poistettiin alusluettelosta 1. huhtikuuta 1930. ==Lähteet== * === Viitteet === Luokka:Giuseppe Garibaldi -luokan panssariristeilijät Luokka:Italialaiset ensimmäisen maailmansodan risteilijät
Arcade

Arcade voi tarkoittaa ainakin seuraavia: * Arcade, kunta Trevison maakunnassa Italiassa * Arcade, paikkakunta Georgiassa, Yhdysvalloissa * Arcade, paikkakunta New Yorkissa, Yhdysvalloissa * Arcade, yhdysvaltalainen heavy metal -yhtye * Arcade Records, brittiläinen ja myöhemmin Alankomaissa toiminut levy-yhtiö * Arcade, Duncan Laurencen esittämä laulu, Alankomaiden edustaja Eurovision laulukilpailussa 2019 * Arcade, Albert Pyunin ohjaama b-elokuva vuodelta 1993 * Armoton (engl. Arcade), kuvitteellinen superrikollinen Marvel- kustantamon sarjakuvissa * Arcade, suomalainen verkkopelisivusto. == Katso myös == * arkadi * kolikkopeli (engl. arcade game) * Arcadia
Lionel White

Lionel White, myös L. W. Blanco (9. heinäkuuta 1905 Buffalo New York – 26. joulukuuta 1985Short bio, Good Reads) oli yhdysvaltalainen toimittaja ja rikoskirjailija,Allen J. Hubin: Crime Fiction IV. A Comprehensive Bibliography, 1749-2000, 2010 uud. p. (Locus Press), jonka useista synkeistä, film noir -tyyppisistä romaaneista on tehty elokuvia. Elokuvattu on muun muassa Julma leikki nimellä Yö ilman armoa, (jonka on ohjannut Hubert Cornfield ja jossa pääosaa näyttelee Marlon Brando), Naisen tähden nimellä Lain väärällä puolella (ohjaus Burt Kennedy, pääosissa Glenn Ford ja Elke Sommer), Suuri kaappaus nimellä The Big Caper (ohjaus Robert Stevens, pääosassa Rory Calhoun), Yksi tuhannesta nimellä Peli on menetetty (käsikirjoitus ja ohjaus Stanley Kubrick 1956), ja Kohti perikatoa nimellä Hullu Pierrot 1965 (käsikirjoitus ja ohjaus Jean-Luc Godard ). Myös Seppo Huunonen on vuonna 1974 ohjannut romaanista Kohti perikatoa elokuvan nimellä Karvat. White on käyttänyt myös nimeä L. W. Blanco, mutta hänen sillä nimellä kirjoittamiaan teoksia (ainakin Spykill) ei ole suomennettu. Hän työskenteli rikostoimittajana ja alkoi 1950-luvulla kirjoittaa jännitysromaaneja. Hän kirjoitti runsaat 35 kirjaa, joita on käännetty useille kielille. Alkujaan hänen tarinoitaan julkaisi kioskikirjallisuutta julkaiseva Gold Medal Books, mutta kun Duttons aloitti jännityskirjasarjan, White kirjoitti myös sinne. ==Suomennetut teokset== * Yö vieraassa talossa : salapoliisiromaani (The House Next Door), suom. Katri Järvinen. Gummerus, 1958. – (Salamasarja; 45). * Sinun on kuoltava, rakkaani (To Find a Killer), suom. U. Maajärvi. – (Ilvessarja; 35). * Veljeni on murhaaja (Invitation to Violence), suom. U. Maajärvi. – (Ilvessarja; 38). * Suuri kaappaus (The Big Caper), suom. U. Maajärvi. Vaasa oy, 1964. – (Ilvessarja; 42). * Yksi tuhannesta (Clean Break), suom. U. Maajärvi. Vaasa oy, 1964. – (Ilvessarja; 40). * Panttivanki (Hostage for a Hood), suom. U. Maajärvi. Vaasa oy, 1964. – (Ilvessarja; 46). * Operaatio murha (Operation – Murder), suom. U. Maajärvi. Vaasa oy, 1965. – (Ilvessarja; 49). * Julma leikki (The Snatchers), suom. J. V. Ilkka. Vaasa oy, 1965. – (Ilvessarja; 52). * Kohti perikatoa (Obsession), suom. U. Maajärvi. Vaasa oy, 1965. – (Ilvessarja; 57). * Naisen tähden (The Money Trap), suom. U. Maajärvi. Vaasa oy, 1966. – (Ilvessarja; 69). ==Romaaneihin perustuvat elokuvat== * Peli on menetetty (romaanista "Yksi tuhannesta") ohjaus Stanley Kubrick 1956 * The Big Caper (romaanista Suuri kaappaus) ohjaus Robert Stevens 1957 * Lain väärällä puolella (romaanista Naisen tähden) ohjaus Burt Kennedy 1965 * Hullu Pierrot (romaanista "Kohti perikatoa" - kreditoimaton) ohjaus Jean-Luc Godard 1965 * Karvat (romaanista Kohti perikatoa) ohjaus Seppo Huunonen 1974 ==Lähteet== ==Aiheesta muualla== * * Teokset aikajärjestyksessä * Osittainen filmografia, Fandango Luokka:Vuonna 1905 syntyneet Luokka:Vuonna 1985 kuolleet Luokka: Yhdysvaltalaiset rikoskirjailijat‎
RN Varese (1899)

RN Varese () oli Italian kuninkaallisen laivaston vuonna 1901 palvelukseen otettu Giuseppe Garibaldi -luokan panssariristeilijä. == Valmistus == Alus tilattiin Livornosta Cantiere navale fratelli Orlandolta, missä köli laskettiin 21. huhtikuuta 1898. Alus laskettiin vesille 6. elokuuta 1899 ja liitettiin laivastoon 5. huhtikuuta 1901.Gardiner, Robert s. 351 == Palvelus == Alus luokiteltiin koululaivaksi 1920 ja se poistettiin alusluettelosta 4. tammikuuta 1923. ==Lähteet== * === Viitteet === Luokka:Giuseppe Garibaldi -luokan panssariristeilijät Luokka:Cantiere navale fratelli Orlando Luokka:Italialaiset ensimmäisen maailmansodan risteilijät
Hy-Line Brown

Hy-Line Brown on Hy-Line Internationalin kehittämä kanarotu. Rotu on ollut ainoa ruskea kanarotu Suomen markkinoilla. Hy line brown on väritykseltään ruskea, mutta rodun sisällä on huomattavaa vaihtelua. Osa kanoista on tummanruskeita, mutta toiset vaaleanruskeita. Hy line brown on kuitenkin vain päältä ruskea, eli nostettujen höyhenien alta paljastuu valkoista. Hy line brown munii ruskeita munia. Rodun edustajat munivat hyvin ensimmäiset 18 kuukautta, minkä jälkeen muninta vähenee rajusti. Hy line brown kanoista on pyritty jalostamaan hautomavietti pois. Jotkut yksilöt saattavat kuitenkin ryhtyä hautomapuuhiin. == Lähteet == Luokka:Kanarodut
Etelä-Sudan olympialaisissa

Etelä-Sudan osallistui ensimmäisiin olympialaisiinsa vuonna 2016 Rio de Janeirossa, jossa sitä edusti kolme urheilijaa, kaikki yleisurheilussa. Vuonna 2011 Sudanista itsenäistynyt valtio hyväksyttiin kansainvälisen olympiakomitean 206. jäseneksi elokuussa 2015 ja näin maa sai osallistumisluvan vuoden 2016 kesäolympialaisiin. Eteläsudanilainen maratoonari Guor Marial osallistui jo vuonna 2012 käytyihin kesäolympialaisiin Lontoossa, mutta hän edusti tuolloin Itsenäisiä olympiaurheilijoita.http://www.sports-reference.com/olympics/athletes/ma/guor- marial-1.html Marial sijoittui maratonilla sijalle 47. == Lähteet == *
Diamonds

Diamonds voi tarkoittaa seuraavia asioita: Musiikkialbumit: * Diamonds, C. C. Catchin albumi vuodelta 1988 * Diamonds: The Best of Dio, Dion kokoelma-albumi vuodelta 1992 Kappaleet: * ”Diamonds”, Kwanin kappale vuodelta 2006 * ”Diamonds”, Sunrise Avenuen kappale vuodelta 2007 * ”Diamonds”, Rihannan kappale vuodelta 2012 * ”Diamonds”, Martin Garrixin, Julian Jordamin ja Tinie Tempahin kappale vuodelta 2021.
Jack Laugher

Jack David Laugher [lɔː] (s. 30. tammikuuta 1995 Harrogate, Englanti, Yhdistynyt kuningaskunta) on brittiläinen uimahyppääjä ja olympiavoittaja. 168 senttimetriä pitkä ja 72 kilogrammaa painava Laugher edustaa seuratasolla City of Leeds Diving Clubia. Laugher oli mukana vuoden 2012 kesäolympialaisissa Lontoossa, jossa hän sijoittui kolmen metrin ponnahduslaudan yksilökilpailussa sijalle 27. Vuoden 2015 MM-kilpailuissa Kazanissa Laugher saavutti pronssia kolmen metrin ponnahduslaudan yksilökilpailussa ja parikilpailussa. Näin ollen Laugherista tuli historian ensimmäinen brittiläinen uimahyppääjä, joka voittaa enemmän kuin yhden mitalin yksistä MM-kilpailuista. Vuoden 2016 EM- kilpailuista Laugher saavutti kultaa parikilpailusta ja hopeaa henkilökohtaisesta kilpailusta. Vuoden 2016 kesäolympialaisissa Rio de Janeirossa Laugher voitti kolmen metrin ponnahduslaudalla parikilpailussa kultaa Chris Mearsin kanssa sekä henkilökohtaisessa kilpailussa hopeaa. Laugher saavutti EM-kilpailuissa 2018 kultaa molemmista henkilökohtaisista ponnahduslautakilpailuista sekä hopeaa kolmen metrin ponnahduslaudan parikilpailusta. MM-kilpailuissa 2019 hän oli kolmen metrin laudalla toinen parikilpailussa ja kolmas henkilökohtaisessa kilpailussa. Vuodelle 2021 siirretyissä Tokion olympialaisissa Laugher sai kolmen metrin ponnahduslaudan yksilökilpailussa pronssia. Budapestin MM-kilpailuissa 2022 hän saavutti hopeaa metrin ponnahduslautakilpailusta ja kolmen metrin ponnahduslaudan parikilpailusta sekä pronssia kolmen metrin ponnahduslaudan yksilökilpailusta. Laugher edusti Englantia vuoden 2014 Kansainyhteisön kisoissa saavuttaen kaksi kultamitalia ja yhden hopeamitalin. Vuoden 2018 kansainyhteisön kisoissa hän voitti kolme kultaa: kaksi henkilökohtaisesta kilpailusta ja yhden parikilpailusta yhdessä Chris Mearsin kanssa. Kansainyhteisön kisoista 2022 hän saavutti kaksi kultaa. Vuonna 2017 Laugherille myönnettiin Brittiläisen imperiumin ritarikunnan arvonimi Member of the Order of the British Empire, MBE. Arvonimi myönnettiin samaan aikaan Laugherin kilpailupari Chris Mearsille. == Lähteet == == Aiheesta muualla == * Laugherin kotisivut * Laugher FINA:n kotisivuilla Luokka:Brittiläiset uimahyppääjät Luokka:Brittiläiset olympiavoittajat Luokka:Brittiläisen imperiumin ritarikunta Luokka:Vuonna 1995 syntyneet Luokka:Elävät henkilöt
Faverolle

Faverolle on ranskalainen kanarotu. Rotu kehitettiin 1860-luvulla pohjoisessa Keski-Ranskassa, lähellä Houdanin ja Faverollesin kyliä. Faverolleja kasvatettiin aluksi Ranskassa hyötykäyttöön munien ja lihan takia, mutta nykyään niitä kasvatetaan pääasiassa näytöskäyttöön. Kun faverolle tuli Britanniaan vuonna 1886, rotua muutettiin lisää näytösstandardeja varten. Brittiläiset kasvattajat kehittivät faverollen, jolla on sen ranskalaisia ja saksalaisia serkkuja pidemmät ja korkeammalle nostetut pyrstösulat. Luokka:Kanarodut Luokka:Ranskalaiset eläinrodut
RN Marco Polo (1892)

RN Marco Polo () oli Italian kuninkaallisen laivaston vuonna 1892 vesillelaskettu panssariristeilijä. == Valmistus == Carlo Vignan suunnittelema Etna-luokkaan pohjautunut alus tilattiin Castellammare di Stabiasta Regio Cantiere di Castellammare di Stabialta ja sen köli laskettiin 7. tammikuuta 1890. Alus laskettiin vesille 27. lokakuuta 1892 ja se otettiin palvelukseen 21. heinäkuuta 1894.Gardiner, Robert 1860-1905 s. 350 == Palvelus == Aluksen aseistus supistettiin vuonna 1911 kuuteen kuuden tuuman 40 pituuskaliiperin, neljään 4,7 tuuman 40 pituuskaliiperin, kuuteen 57 millimetrin 40 pituuskaliiperin ja kahteen 37 millimetrin 20 pituuskaliiperin tykkiin. Lisäksi aluksella oli konekivääri ja neljä 17,7 tuuman torpedoputkea sekä kaksi 75 millimetrin kenttäkanuunaa. Alus muutettiin vuosina 1917-1918 Venetsian laivastontelakalla joukkojenkuljetusalukseksi, joksi se luokiteltiin 4. huhtikuuta 1918 ja nimettiin samalla Cortellazzoksi. Alus nimettiin edelleen Europaksi 1. lokakuuta 1920 ja se poistettiin alusluettelosta 16. tammikuuta 1921. Alus palautettiin palvelukseen vielä samana päivänä. Se nimettiin 16. tammikuuta Voltaksi. Alus poistettiin uudelleen palveluksesta 5. tammikuuta 1922 ja se myytiin romutettavaksi vielä samana vuonna. ==Lähteet== * === Viitteet === Luokka:Regia Marinan risteilijät Luokka:Regio Cantiere di Castellammare di Stabia Luokka:Italialaiset ensimmäisen maailmansodan risteilijät
Tarkenee

”Tarkenee” on suomalaisen rap-duo JVG:n kappale, joka julkaistiin albumin 247365 kolmantena singlenä 10. heinäkuuta 2015. Kappale on Antti Riihimäen, Jukka Immosen sekä Teemu Brunilan säveltämä ja JVG:n sanoittama. ”Tarkenee” nousi suoraan Suomen virallisen latauslistan ensimmäiselle sijalle viikolla 29/2015. Singlelistalla se aloitti toiselta sijalta viikolla 29/2015, mutta nousi listan ensimmäiseksi jo seuraavalla viikolla ja listan ensimmäisenä se oli myös seuraavat neljä viikkoa. Kappale teki Suomen Spotifyssa silloisen yhden vuorokauden kuunteluennätyksen, kun sitä kuunneltiin julkaisupäivänä 109 399 kertaa. Kappaleen musiikkivideo julkaistiin YouTubessa 3. elokuuta 2015. Vuosaaren satamassa kuvatun videon on ohjannut Andrei ”6K” Kipahti, ja sillä esiintyvät Sara Chafak ja Siim Liivik. ”Tarkenee” on NHL 19 -pelin soundtrackissa.https://www.ea.com/fi-fi/games/nhl/news/nhl-19-music-jvg == Kappaleet == == Listasijoitukset == Lista Paras sijoitus Suomen virallinen singlelista 1 Suomen virallinen latauslista 1 Radiolista 10 == Lähteet == Luokka:JVG:n kappaleet Luokka:Vuoden 2015 kappaleet
Ángel Mullera

Ángel Mullera Rodríguez (s. 20. huhtikuuta 1984 Lloret de Mar) on espanjalainen estejuoksija, joka kilpailee 3 000 metrin estejuoksussa. 175 senttimetriä pitkä ja 62 kilogrammaa painava Mullera edustaa CA Lloret-La Selvaa ja hänen valmentajanaan toimii Isidro Jiménez Ramos.http://www.european- athletics.org/athletes/group=m/athlete=144892-mullera-angel/index.html == Ura == Mullera oli mukana vuoden 2012 kesäolympialaisissa Lontoossa, jossa hän jäi alkueriin.http://www.sports-reference.com/olympics/athletes/mu/angel- mullera-1.html MM-kilpailuissa Mullera on ollut kolmesti mukana, parhaana sijoituksenaan 11:s tila vuoden 2013 MM-kilpailuista Moskovasta. Vuoden 2014 EM-kilpailuista Zürichistä Mullera saavutti pronssia ajalla 8.29,16. Hän sijoittui alun perin neljänneksi, mutta nousi pronssille, kun voittaja Mahiedine Mekhissi-Benabbad hylättiin epäurheilijamaisen käytöksen vuoksi. Mullera kieltäytyi dopingtestistä heinäkuussa 2015 ja sai kahden vuoden kilpailukiellon ajalle 16.7.2015–15.7.2017.IAAF Newsletter 174. IAAF. 29.6.2016. == Henkilökohtaiset ennätykset == === Ulkoradat === Laji Tulos Paikka Päivä 3 000 metrin estejuoksu 8.13,71 Bryssel 7. syyskuuta 2012 == Lähteet == Luokka:Espanjalaiset estejuoksijat Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut espanjalaiset Luokka:Vuonna 1984 syntyneet Luokka:Elävät henkilöt
Son Dam-bi

Son Dam-bi (Hangul: , Hanja: ; s. ) on eteläkorealainen laulaja ja näyttelijä. == Lähteet == ==Aiheesta muualla== *Son Dam-bi Twitterissä *Son Dam-bi Instagramissa Luokka:Eteläkorealaiset laulajat Luokka:Eteläkorealaiset näyttelijät Luokka:Eteläkorealaiset mallit Luokka:Vuonna 1983 syntyneet Luokka:Elävät henkilöt
RN Piemonte (1888)

RN Piemonte () oli Italian kuninkaallisen laivaston vuonna 1888 vesillelaskettu panssarikansiristeilijä. == Valmistus == Philip Wattsin suunnittelema alus tilattin Englannista Sir W. G. Armstrong Mitchell & Co:n Elswickin telakalta, missä köli laskettiin vuonna 1887 telakkanumerolla 510. Alus laskettiin vesille 23. elokuuta 1888 ja liitettiin laivastoon 8. elokuuta 1889.Gardiner, 1860–1905 s. 349 == Palvelus == Alus poistettiin alusluettelosta 15. toukokuuta 1920 ja se myytiin vielä samana vuonna romutettavaksi. ==Lähteet== * * * === Viitteet === Luokka:Italialaiset ensimmäisen maailmansodan risteilijät Luokka:Regia Marinan risteilijät Luokka:Armstrongin valmistamat alukset
Lääninvankila

Lääninvankila oli aiemmin Suomessa käytössä olleen vankeinhoidon laitosten tehtävienjaon mukainen vankila. == Lääninvankilat 1930-luvun Suomessa == Suomen vankilat oli jaettu keskusvankiloihin, lääninvankiloihin, varavankiloihin ja vankimielisairaaloihin. Lääninvankilassa pidettiin 1930-luvulla: * henkilöitä, jotka kärsivät vankeusrangaistusta, joka oli tuomittu joko ehdottomana tai muuntorangaistuksena * henkilöitä, jotka oli tuomittu yleiseen työhön * henkilöitä, jotka rikoksen, irtolaisuuden tai kerjäämisen takia olivat tutkittavina * henkilöitä, jotka muusta syystä olivat vangittuina. Lääninvankilan johtokuntaan kuuluivat johtaja, pastori ja lääkäri, joiden lisäksi johtaja saattoi kutsua jäseneksi apulaisjohtajan, talouspäällikön, opettajan, työliikkeenjohtajan tai työnjohtajan. == Lähteet == Luokka:Suomen vankilat
Ilmaputkisto

Ilmaputkisto on hyönteisten ja eräiden muiden niveljalkaisten hengityselimistö, joka koostuu ilmaputkista, jotka syntyvät ihon sisäänpainaumina ja haarautuvat kaikkialle elimistöön. Niiden suuaukoilla eli spiraakkeleita on siivilälaitteita, jotka estävät pölyn ja muun haitallisen materiaalin pääsemisen ilmaputkiin. Ilmaputkien paksuimpia osia tukee kitiini. Sen sijaan ohuissa ilmaputkissa ei kitiiniä ole, ja siellä olevan nesteen välityksellä hengityskaasu vaihtuu. Eräillä vedessä elävillä hyönteisillä on ilmaputkisto, jossa spiraakkelien asemesta on pieniä kiduksia.Kodin suuri tietosanakirja, osa 4, s. 434 == Lähteet == Luokka:Biologia
Philippa Gregory

Philippa Gregory (s. 9. tammikuuta 1954) on brittiläinen historioitsija ja kirjailija. Hän on kirjoittanut useita historiallisia romaaneja aikuisille ja nuorille. Gregoryn läpimurtoteos The Other Boleyn Girl (2001) filmatisoitiin vuonna 2008 nimellä Kuningattaren sisar. Tämän lisäksi Gregoryn romaanista Valkoinen kuningatar on tehty samanniminen televiosiosarja vuonna 2012. == Suomennetut teokset== * * * * == Lähteet == == Aiheesta muualla == *Kirjailijan kotisivut Luokka:Vuonna 1954 syntyneet Luokka:Brittiläiset kirjailijat Luokka:Elävät henkilöt
Keskusvankila

Keskusvankila oli aiemmin Suomessa käytössä olleen vankeinhoidon laitosten tehtävienjaon mukainen vankila. == Keskusvankilat 1930-luvun Suomessa == Suomen vankilat oli jaettu 1930-luvulla keskusvankiloihin, lääninvankiloihin, varavankiloihin ja vankimielisairaaloihin. Keskusvankiloissa pidettiin 1930-luvulla kuritushuonerangaistusta kärsiviä vankeja. Keskusvankilan samoin kuin lääninvankilan johtokuntaan kuuluivat johtaja, pastori ja lääkäri, joiden lisäksi johtaja saattoi kutsua jäseneksi apulaisjohtajan, talouspäällikön, opettajan, työliikkeenjohtajan tai työnjohtajan. == Lähteet == Luokka:Suomen vankilat
Luettelo Israelin maavoimien kalustosta

Tämä on luettelo Israelin maavoimien nykyisestä kalustosta. ==Panssaroidut ajoneuvot== ===Taistelupanssarivaunut=== Nimi Tyyppi Määrä Kuva Huom. Merkava MkIV Taistelupanssarivaunu noin 220 160 varastoituna. Merkava MkIII Taistelupanssarivaunu noin 160 270 varastoituna. Merkava MkII Taistelupanssarivaunu noin 120 330 varastoituna. ===Panssariajoneuvot=== Nimi Tyyppi Määrä Kuva Huom. Namer Panssaroitu miehistönkuljetusvaunu noin 65 Achzarit Panssaroitu miehistönkuljetusvaunu noin 200 Rakennettu T-55 panssarivaunun alustalle. Nagmachon Panssaroitu miehistönkuljetusvaunu noin 400 Rakennettu Centurion panssarivaunun alustalle. Nakpadon Panssaroitu miehistönkuljetusvaunu ? M113 Panssaroitu miehistönkuljetusvaunu ? 5 000 varastoituna. Ze'ev Panssaroitu miehistönkuljetusajoneuvo 100 TPz Fuchs Tiedusteluajoneuvo noin 8 ABC-tiedustelu. RBY-1 Tiedusteluajoneuvo noin 300 Oshkosh L-ATV Kevyt taktinen panssariajoneuvo 75+ tilattu ==Kenttätykistö== ===Telakanuunat=== Nimi Tyyppi Määrä Kuva Huom. M109A5 Panssarihaupitsi 250 30 M109A4 varastoituna. L-33 Roem Telatykki 0 148 varastoituna. M107 Telatykki 0 36 varastoituna. M110 Telatykki 0 36 varastoituna. ===Raketinheittimistö=== Nimi Tyyppi Määrä Kuva Huom. M270 MLRS Raketinheitin 30 30 varastoituna. BM-21 Raketinheitin 0 58 varastoituna. LAR-160 Raketinheitin 0 50 varastoituna. BM-24 Raketinheitin 0 36 varastoituna. LAR-290 Raketinheitin 0 20 varastoituna. ==Ilmatorjunta== Nimi Tyyppi Määrä Kuva Huom. Machbet Ilmatorjuntavaunu 20 FIM-92A Stinger Olalta laukaistava ilmatojuntaohjus ? ==Tutkat== Nimi Tyyppi Määrä Kuva Huom. AN/PPS-15 Tykistötutka ? AN/TPQ-37 Firefinder Tykistötutka ? EL/M-2140 Ajoneuvotutka ? ==Ballistiset ohjukset== Nimi Tyyppi Määrä Kuva Huom. Jericho 1/Jericho 2 IRBM noin 100 MGM-52 Lance SRBM 0 7 varastoituna. ==Lähteet== Israel Luokka:Israelin puolustusvoimat
RN Vettor Pisani (1869)

RN Vettor Pisani () oli Italian kuninkaallisen laivaston vuonna 1869 vesillelaskettu puurunkoinen täystakiloitu korvetti. == Valmistus == Giuseppe Michelin suunnittelema alus tilattiin Venetsian laivastontelakalta ja sen köli laskettiin 11. toukokuuta 1867 nimellä Briosa ja aluksen nimi vaihdettiin Vettor Pisaniksi vuonna 1868. Alus laskettiin vesille 22. heinäkuuta 1869 ja se liitettiin laivastoon 10. huhtikuuta 1871.Gardiner, s. 345 Aluksen höyrykoneen valmisti napolilainen Guppy. == Palvelus == Vuonna 1879 alus modernisoitiin, jolloin sen aseistukseksi vaihdettiin kymmenen 4,7 tuuman tykkiä. Aseistusta muutettiin jälleen vuonna 1885 aluksen siirtyessä Livornon kadettikoululle kadettien koululaivaksi, jolloin tykkien määrä vähennettiin kuuteen. Alus romutettiin 12. helmikuuta 1993. ==Lähteet== * === Viitteet === Luokka:Regia Marinan risteilijät
Aatu Laatikainen

Aatu Laatikainen (s. 3. tammikuuta 1997 Kuopio) on suomalainen jalkapalloilija, joka edustaa Veikkausliigassa pelaavaa Vaasan Palloseuraa. Hän on pelipaikaltaan keskikenttäpelaaja. Laatikainen teki ensiesiintymisensä Veikkausliigassa 2. elokuuta 2015 ottelussa Rovaniemen Palloseuraa vastaan. ==Lähteet== Luokka:Suomalaiset jalkapalloilijat Luokka:Vuonna 1997 syntyneet Luokka:Elävät henkilöt
RN Cristoforo Colombo (1875)

RN Cristoforo Colombo () oli Italian kuninkaallisen laivaston vuonna 1875 vesillelaskettu puurunkoinen prikantiinitakiloitu korvetti. == Valmistus == Benedetto Brinin suunnittelema alus tilattiin Venetsian laivastontelakalta ja sen köli laskettiin 1. helmikuuta 1873. Alus laskettiin vesille 17. syyskuuta 1875 ja se liitettiin laivastoon 16. marraskuuta 1876.Gardiner, Robert s. 345 Aluksen höyrykoneen valmisti lontoolainen Penn. == Palvelus == Alus romutettiin vuonna 1891. ==Lähteet== * === Viitteet === Luokka:Regia Marinan risteilijät
Pötkä

Pötkä tai Pötkänniemi sijaitsee Joensuun keskustassa Rantakadun varrella Pielisjoen rannalla. Pieni alue on osa rantapuistoa. Alueella on pysäköintialue, kierrätyspiste ja mattolaituri. Pötkänniemi on merkitty jo vuoden 1848, eli Joensuun perustamisvuoden, karttaan. Tuolloinkaan se ei kartassa juuri erotu niemenä vaan ennemminkin rantaviiva tekee sen kohdalla mutkan. Ahonen Kalevi: Joensuun kaupubnki 1848-1920. Joensuun kaupungin historia 1. Joensuu 1985. s.69. Pötkälle valmistui vuonna 1954 Joensuun ensimmäinen jääkiekkokaukalo, jossa pelattiin myös sarjaottelut vuoteen 1961 asti. Suomen ja Ruotsin nuorten maaottelu pelattiin kentällä vuonna 1960.Arppi, Heikki: Kun pillikin jäätyi pakkasella, Karjalainen 23.1.2013, s.18 Joensuun uusi jääkiekkokeskus oli syntynyt jo 1960-luvun lopulla Mehtimäelle. Pötkän jääkiekkokaukalo purettiin 1980-luvun alussa.Heikki Tarma: Joensuun jääkiekon juuret ja siivet Pötkän kentältä, Karjalainen 21.6.2007Elsinen, Pertti: Joensuun historia VI, s. 244 Pötkä-nimi esiintyi Joensuun äänestysalueluettelossa vuoteen 2003 asti, jolloin se yhdistettiin muihin keskustan äänestysalueisiin. Marja-Leena Saastamoinen: Joensuun äänestysalueiden määrä vähenee kuudella. Karjalainen 29.4.2003, s. 6. Nimi on käytössä kaupungin viemäriverkostossa pumppaamon nimenä. Pötkän lähellä Rantakadulla on Joensuun konservatorion rakennus (entinen tyttölyseo ja pääkirjasto) ja ravintola Kreeta (entinen Rantarasti, entinen Astoria). Vastapäätä Rantakadun toisella puolella on valtion virastotalo ja Senioripiha. ==Lähteet== Luokka:Joensuu
Lutikkamaiset

Lutikkamaiset (Cimicomorpha) on luteisiin kuuluva osalahko. Se on erittäin runsaslajinen ja luteiden suurimpia osalahkoja. Sen lajien välillä on paljon geneetisiä eroja. == Luokitus == * Cimicoidea ** Nokkaluteet Anthocoridae ** Lutikat Cimicidae ** Naskaliluteet Nabidae ** Polyctenidae * Joppecoidea ** Joppecidae * Miroidea ** Keriluteet Microphysidae ** Kuneluteet Miridae * Reduvioidea ** Petoluteet Reduviidae * Thaumastocoroidea ** Thaumastocoridae * Tingoidea ** Verkkoluteet Tingidae == Lähteet == == Aiheesta muualla == * http://www.inhs.illinois.edu/~sjtaylor/reduviidae/ReduviidPicts.html Luokka:Luteet
Kreikan saaret

Kreikan saaria on eri arvioiden mukaan yhteensä noin 1 400–6 000, riippuen saaren koolle asetetusta kriteeristä. Saaret voidaan jakaa kahteen pääryhmään: Egeanmeren saariin, jotka sijaitsevat Egeanmeressä Manner-Kreikan itäpuolella sen ja Vähän-Aasian rannikon välissä, sekä Jooniansaariin, jotka sijaitsevat Joonianmeressä Manner-Kreikan länsirannikolla. Egeanmeren saaret jaetaan edelleen seitsemään alisaariryhmään, jotka ovat Pohjoisen Egean saaret, (Pohjoiset) Sporadit, Euboia ja sen ympäristön saaret, Argo-Saroniset saaret, Kykladit, Dodekanesia, sekä Kreeta ja sen ympäristön saaret. Kreikan suurin saari Kreeta sijaitsee Egeanmeren etelälaidalla ja osa Kreetan alueen saarista tarkemmin ottaen Egeanmeren sijasta Libyanmeressä saaren eteläpuolella. Lisäksi osa Dodekanesian itäisimmistä saarista Ródoksen itäpuolella sijaitsee Egeanmeren ulkopuolisella itäisellä Välimerellä. Kreikan saarista noin 230 on asuttuja, ja saariston väkiluku on yhteensä noin 1 655 000 (vuonna 2011). Saariston rantaviivan pituus on noin 7 500 kilometriä. == Luettelo saarista == === Suurimmat saaret === Kreikan 20 pinta-alaltaan suurinta saarta ovat: Saari Saariryhmä Väkiluku (2011) Pinta-ala (km²) 1 Kreeta (Kríti) 622 913 8 303,00 2 Euboia (Évia) 191 206 3 580,00 3 Lesbos (Lésvos) Pohjoisen Egean saaret 86 436 1 636,00 4 Ródos Dodekanesia 115 490 1 401,46 5 Chíos Pohjoisen Egean saaret 51 390 842,80 6 Kefaloniá Jooniansaaret 35 801 781,48 7 Korfu (Kérkyra) Jooniansaaret 100 853 592,08 8 Sámos Pohjoisen Egean saaret 32 973 477,94 9 Límnos Pohjoisen Egean saaret 16 992 476,29 10 Náxos Kykladit 17 930 429,79 11 Zákynthos Jooniansaaret 40 758 404,61 12 Thásos Pohjoisen Egean saaret 13 765 379,00 13 Ándros Kykladit 9 221 379,21 14 Lefkas (Lefkáda) Jooniansaaret 22 076 302,51 15 Kárpathos Dodekanesia 6 181 300,15 16 Kos Dodekanesia 33 388 287,61 17 Kythera (Kýthira) Jooniansaaret 3 973 279,59 18 Ikaría Pohjoisen Egean saaret 8 423 255,32 19 Skýros Sporadit 2 994 206,93 20 Páros Kykladit 13 715 196,31 Näytä kaikki saaret... == Katso myös == * Luettelo Argo-Saronisten saarten saariryhmän saarista * Luettelo Dodekanesian saariryhmän saarista * Luettelo Jooniansaarten saariryhmän saarista * Luettelo Kreetan saarista * Luettelo Kykladien saariryhmän saarista * Luettelo Pohjoisen Egean saarten saariryhmän saarista * Luettelo Pohjoisten Sporadien saariryhmän saarista == Lähteet == *
Pikkuruususieppo

Pikkuruususieppo (Petroica rosea) on pensassieppojen heimoon kuuluva varpuslintu. ==Tuntomerkit== Pikkuruususieppokoiraalla on tummanharmaa yläpuoli ja valkoinen täplä nokan yläpuolella. Vatsapuolen alaosa on valkoinen ja rinta punainen. Naaras on yläpuolelta pääasiassa harmaanruskea ja vatsapuolelta luonnonvalkoinen. Satunnaisesti naaraallakin voi olla himmeää vaaleanpunaista rinnassa. ==Levinneisyys== Pikkuruususieppoa tavataan Australian itä- ja kaakkoisosissa. Lajin on raportoitu olevan paikallisesti melko yleinen, ja se on luokiteltu elinvoimaiseksi. ==Lähteet== Luokka:Pensassiepot